text: Risiko for sne på den første aprildag
  31 marts 2018 kl. 08.30
  Selvom kalenderen siger, at søndag er en første dag i april, så er der fortsat risiko for, at der falder sne det næste døgns tid.
  Snerisikoen er størst langs den jyske østkyst og længst mod syd.
  Et lavtryk dannes i dag over den sydlige del af Polen og vil herefter bevæge sig mod nord og nordøst, mens det tilhørende frontsystem fra lørdag aften vil ligge over den syd- og østlige del af Danmark og give sne og stedvis kraftig blæst fra nordøst.
  Da temperaturen ligger og svinger omkring frysepunktet, vil sneen formentligt være temmelig våd og tung og dermed ikke fyge.
  Der er endnu usikkerhed om, hvor nordligt nedbørsområdet trækker op over landet og dermed de præcise mængder sne.
  I Øst- og Sydjylland venter DMI, at der frem til til søndag aften ventes at falde et sted mellem 2 og 10 centimeter sne.
  Selvom kalenderen snart skriver 1. april, vil vintervejret åbenbart ikke slippe os ❄️😮. Følg med i varselskommentaren her https://t.co/VoxRGscf1Q pic.twitter.com/NoGn8Oabcq
  
  